projecte-aina/catalan_government_crawling huggingface dataset:
DIVENDRES 13 de març a les 18.30 h Projecció documental de Cobain: Montage of Heck
Des dels seus inicis, ara fa tres anys, la Biblioteca Pública de Tarragona se suma al Festival Ja Veus amb activitats per a adults, i també per a públic infantil i familiar.
En aquesta tercera edició, les activitats al voltant de la veu com a eina de transmissió i transformació segueixen sent les protagonistes.
De l'1 de març al 4 d'abril la ciutat de Tarragona s'omplirà de música i d'experiències musicals per a tots els públics.
A la Biblioteca hi tindrà lloc el cicle Al compàs dels contes que enguany arriba a la seva desena edició.
El conte musical Hornland circus d'Antoni Alburquerque anirà a càrrec dels alumnes de Trompa i Percussió de l'Escola i Conservatori de Música de la Diputació de Tarragona, la narració de l'Imma Pujol i la coordinació de la Mercè Iglesias.
Com ve sent habitual, podreu gaudir del mateix conte en dues ocasions: una a la Biblioteca, i l'altra al Conservatori.
La proposta per al públic adult arriba encapçalada per la projecció del documental biogràfic sobre el mític músic Kurt Cobain, Cobain: Montage of Heck dirigit per Brett Morguen.
El documental es complementarà amb un cinefòrum sobre el moviment musical grunge, i comptarà amb la participació d'un músic, un periodista i un psicòleg.
Amb un total de set concerts i set activitats culturals el Festival Ja Veus 2020 esdevé una nova oportunitat perquè la veu ens transformi.
10è aniversari del cicle Al compàs dels contes - "Hornald Circus".
Conte musical a càrrec dels alumnes de Trompa i Percussió de l'Escola i Conservatori de Música de la Diputació de Tarragona.
Edat: famílies amb infants a partir de 4 anys.
Places limitades: Inscripcions a la Consergeria de l'Escola Conservatori i a la Sala infantil de la Biblioteca Pública de Tarragona, per correu electrònic a [EMAIL] o bé per telèfon 977 240 331.
Organitza: Biblioteca Pública de Tarragona i Escola i Conservatori de Música de la Diputació de Tarragona.
Projecció del documental "Cobain: Montage of Heck" dirigit per Brett Morguen
Aclamat com un dels documentals més innovadors i íntims, s'acosta a la figura de Kurt Cobain com no s'havia fet mai abans.
Segueix a Kurt des dels seus primers anys fins al seu èxit amb el grup Nirvana.
Una visceral i detallada visió cinematogràfica d'un artista en conflicte amb el seu entorn.
A més a més, en una entrevista exclusiva en motiu de la seva estrena, el director Brett Morgen reconeix haver tingut absolut accés a la família Cobain i el seu passat.
Versió original en anglès subtitulada en castellà.
Després de la projecció del documental Cobain: Montage of Heck el divendres anterior, el festival Ja Veus proposa una taula rodona per parlar del què va suposar el moviment grunge que van encapçalar grups com Nirvana.
Què suposava aquest moviment, com influenciava als joves i quina influència ha tingut en la música d'avui?
Un fenomen que va marcar una generació.
Tot això ho parlarem amb José Juan Nieto (Espaldamaceta), Helle Kettner periodista i Josep Maria Alcañiz, psicòleg i psicoanalista.
DIJOUS 12 de març a les 18 h a la Biblioteca Pública de Tarragona.
Famílies amb infants a partir de 4 anys.
Aquest mes de març us convidem a gaudir de dues activitats musicals que la Biblioteca organitza conjuntament amb l'Escola i Conservatori de Música de la Diputació a Tarragona i que enguany arriba a la seva desena edició.
Veniu a escoltar el conte "Hornland Circus" d'Antoni Alburquerque, un conte musical a càrrec dels alumnes de Trompa i Percussió de l'Escola i Conservatori, la narració de l'Imma Pujol i la coordinació de la Mercè Iglesias.
Com ve sent habitual podreu gaudir del mateix conte en dues ocasions:
· Divendres 6 de març a les 17.45 h
Lloc: Pati de l'Escola i Conservatori de Música de la Diputació a Tarragona
I després del conte us convidem a participar a un petit taller de circ.
Aquest activitat està recomanada a famílies amb infants a partir de 4 anys i podeu fer les inscripcions a la Biblioteca, per correu electrònic [EMAIL] o per telèfon 977 240 331 o bé a la Consergeria del Conservatori.
Aquesta activitat està inclosa dins la programació del Festival Ja Veus.
Música a càrrec d'alumnes de l'Escola i Conservatori de Música de la Diputació a Tarragona
Coordinació del cicle: Mercè Iglesias
Dins del cicle "Al compàs dels contes", la Biblioteca prepara nou lots de contes i altres materials relacionats amb el món de la música que presta al Conservatori per tal que els alumnes i les seves famílies en puguin gaudir a casa.
Podeu consultar la guia: Ens agrada la música amb el contingut dels lots de l'edició de l'any passat.
Si voleu conèixer més a fons el projecte "Al compàs dels contes" podeu consultar la comunicació que la Biblioteca va presentar a les 15es Jornades de Documentació celebrades a Barcelona el 10 i 11 de maig de 2018.
DIVENDRES 13 de març a les 18 h Taller de reptes matemàtics a la Sala Infantil.
Activitats el mes de març i el mes de juliol.
Coincidint amb la celebració del 14 de març del Dia Internacional de les Matemàtiques, la Biblioteca inicia un seguit d'activitats al voltant de les matemàtiques que finalitzaran el mes de juliol amb la celebració del Congrés Català d'Educació Matemàtica (del 7 al 10 de juliol a Reus i Tarragona).
La Biblioteca, juntament amb moltes altres entitats i biblioteques del territori, es suma a la iniciativa de divulgació de les matemàtiques entre el gran públic: infants, joves i adults amb un seguit d'activitats i exposicions:
Durant el mes de març exposició de llibres per a adults, joves i infants.
Amb motiu del 14 de març, Dia Internacional de les Matemàtiques.
Durant el mes de març vine a la Sala infantil i anima't a esbrinar les solucions als tres enigmes matemàtics que et proposem.
Divendres 13 de març a les 18 h
Exposició portàtil del Museu de Matemàtiques de Catalunya.
Exposició amb diferents materials de sobretaula, per a treballar les matemàtiques des d'un punt de vista diferent: reptes de càlcul, geometria, distribució al pla i a l'espai, orientació i, fins i tot, l'estadística.
A càrrec del Museu de Matemàtiques de Catalunya.
Edat: nois i noies a partir de 10 anys
A la Biblioteca, per correu electrònic ( [EMAIL] ) o bé per telèfon al 977 240 331
Durant el mes de juliol exposició de llibres per a adults, joves i adults
Durant el mes de juliol vine a la Sala infantil i anima't a esbrinar les solucions de més enigmes matemàtics.
L'hora del conte Contes matemàtics
Edat: famílies amb infants a partir de 5 anys
Aquí trobareu l'agenda amb totes les d'activitats que es faran al territori amb motiu del Congrés Català d'Educació Matemàtica.
DIMECRES 11 de març a les 19 h a la Biblioteca.
CONFERÈNCIA Josep Caixal Llauradó: Vida i entorn d'un anarquista tarragoní, a càrrec de Xavier Caixal i presentació del número 51 de la revista Kesse, editada pel Cercle d'Estudis Guillem Oliver.
"15 de gener de 1939, el final de la guerra civil a Tarragona", és un programa consolidat.
Des de fa deu anys diferents institucions i entitats culturals de la ciutat hem programat tot un seguit d'activitats de difusió per a ajudar a conèixer què va significar la Segona República, la Guerra Civil i el franquisme a la nostra ciutat.
La recuperació d'una efemèride del passat és útil i convenient si té com a objectiu difondre la nostra història i serveix, com és el cas, per a rebutjar la irracionalitat i la crueltat de les guerres, així com per a reivindicar en el present i en el futur la convivència democràtica i pacífica entre tots plegats.
Del 15 de gener al 28 de març s'han programat diversos actes amb l'objectiu de difondre la història, rebutjar la irracionalitat de les guerres i valorar la convivència democràtica i pacífica.
La Biblioteca Pública de Tarragona també hi col·labora amb els següents actes:
Lloc: Ajuntament de Tarragona, plaça de la Font, 1
Visita guiada Els espais de la memòria de Tarragona (refugi antiaeri, Antiga Audiència i Presó de Pilats), a càrrec de Jordi Piqué i Esther Ferré.
Dues sessions de representació de La plaça del Diamant, de Mercè Rodoreda a càrrec del col·lectiu de teatre TeclaSmit.
DIMECRES 29 DE GENER a les 19 h
Lectura dramatitzada La correspondència de Margarida Xirgu, a càrrec d'Àngels Bassas, actriu i escriptora, dins el marc de la commemoració de l'Any Margarida Xirgu.
Conferència Els indrets i simbologia franquista a Tarragona, a càrrec de F. Xavier Tolosana, historiador.
Conferència Josep Caixal Llauradó: Vida i entorn d'un anarquista tarragoní, a càrrec de Xavier Caixal i presentació del número 51 de la revista Kesse, editada pel Cercle d'Estudis Guillem Oliver.
Estem treballant en la represa dels serveis amb les màximes garanties.
Atenent a la resolució SLT/720/2020, de 13 de març, per la qual s'adopten noves mesures per a la prevenció i el control de la infecció pel SARS-CoV-2.
La Biblioteca només atendrà les persones amb cita prèvia.
No es podran consultar els fons, no s'obriran les sales ni tampoc es faran activitats.
Seguim treballant amb el Servei de Biblioteques i el departament de Cultura de la Generalitat de Catalunya en la represa dels serveis amb les màximes garanties.
Les bústies romandran tancades i les dates de devolució del material queden prorrogades fins al dia 1 de juliol.
Per més informació us podeu adreçar al correu electrònic: [EMAIL]
També podeu consultar la web https://bibliotecatarragona.gencat.cat o les xarxes socials de la Biblioteca.
DIMARTS 17 de març a les 18.30h.
Seguim la col·laboració amb l'Escola Conservatori de Música de la Diputació de Tarragona acollint, un any més, dues de les quatre conferències que configuren la programació del Club de la Clàssica pel 2020.
Aquesta iniciativa va sorgir el 2012 amb l'objectiu d'oferir a la ciutat conferències sobre temes pianístics (intèrprets, concerts amb orquestra, repertori de grans compositors...).
Conferències que posen l'accent en l'educació musical i que ens permetran conèixer millor intèrprets i compositors així com gaudir de les audicions musicals.
En total es realitzaran quatre conferències, en dimarts i a les 18.30 hores.
L'entrada és lliure i gratuïta, oberta a tot tipus de públic.
Al Conservatori, les conferències se centraran, per una banda, en András Schiff i Mitsuko Uchida recreant Beethoven, tot just l'any que se celebra el 250è aniversari del seu naixement (febrer).
A la Biblioteca, Kiev Portella ens parlarà de totes les dimensions del músic Boris Giltburg (gener) i de Dmitry Alexeev i Nikolai Demidenko a dos pianos que interpreten Rachmaninov (març).
Kiev Portella actualment és professor de l'Escola i Conservatori Professional de Música de Tarragona i porta una sòlida trajectòria com a concertista per Espanya, Itàlia i Anglaterra.
Compagina les seves actuacions com a solista junt amb les de músic de cambra al costat d'importants noms de l'actualitat musical.
"Ràdio 2′′, Ràdio "Catalunya Música", R.N.E.
Com a pedagog l'han convidat a impartir classes magistrals a diversos cursos per Espanya al costat de noms com Dimitri Ashkenazy, Lluís Claret, Ramzi Yassa, Ramon Coll.
Activitats del 17 de març al 30 d'abril
Qualsevol mes és bo per acostar-se a la cultura, però abril té un aire especial, Sant Jordi convida a delectar-se amb un llibre o participar de mil actes literaris que s'ofereixen al ciutadà.
L'ONCE i la Biblioteca Pública de Tarragona uneixen esforços per oferir a la ciutat activitats obertes a tots els públics i que permetin enriquir les pròpies experiències.
- Dimarts 17 de març a les 18 h a la Secció Local de la Biblioteca.
Kiev Portella actualment és professor de l'Escola i Conservatori Professional de Música de Tarragona i porta una sòlida trajectòria com a concertista per Espanya, Itàlia i Anglaterra.
- Divendres 20 de març a les 12 h a la Sala infantil de la Biblioteca.
Per commemorar el Dia Mundial de la Poesia, us proposem fer un Vermut Poètic, llegint poesies de diferents autors del Camp de Tarragona.
- Dijous 26 de març a partir de les 19 h a la Biblioteca.
II Marató de Poesia viva al Camp de Tarragona.
Lectura de poemes per donar veu als poetes del Camp de Tarragona.
Organitzen: Escola de Lletres, APELLC, Càtedra Baixeres URV i Biblioteca Pública de Tarragona.
- Dijous 21 d'abril a partir de les 17 h a la Sala d'Actes ONCE (Rambla Vella).
Lectura pública: "Dones que han fet història" Aquest any volem alçar la veu per commemorar aquelles dones que han fet història: Marie Curie, Frida Kahlo,... descobrirrem els llibres que amaguen les seves vides.
La Biblioteca Pública de Tarragona obre les seves portes a partir de les 20 h per començar a celebrar Sant Jordi.
Tots els estils literaris hi tenen cabuda: novel·la, música, teatre, poesia...; tots hi som convidats: escriptors, actors, tu,...
- Dimarts 28 d'abril a les 18 h a la Sala d'Actes ONCE (Rambla Vella).
Una dona en una feina d'homes que es va obrir camí, a més podrem veure i tocar algunes de les seves creacions.
- Dijous 30 d'abril a les 18 h a la Sala d'Actes ONCE (Rambla Vella).
Xerrada i casos pràctics "Com ha evolucionat la infermeria?
Primer coneixerem una infermera del segle XIX, que va ser font d'inspiració de molts altres persones dins de les propostes humanitàries i en el món de la infermeria moderna; i després, casos pràctics per actuar ens els petits accidents que es puguin produir a casa nostra.
Posa't en contacte amb el Departament de Serveis Socials per a Afiliats o amb el centre al qual estàs adscrit/a.
Exposició produïda per la Casa de les Lletres de Tarragona.
Fins el 31 de març a la Biblioteca en horari d'obertura.
El 23 de març de 2018 ens deixava l'escriptor tarragoní Jordi Tiñena, i la petjada que el seu pas ha deixat entre nosaltres ha estat important.
Aquesta exposició itinerant de La Casa de les Lletres ret homenatge a la seva vida i també a la seva trajectòria com a novel·lista i adaptador de textos clàssics de la literatura catalana.
Jordi Tiñena tot i haver nascut a Barcelona, es considerava tarragoní perquè Tarragona és la ciutat on va residir la major part de la seva vida.
Es va llicenciar en Filologia Hispànica i en Filologia Catalana.
Catedràtic de Llengua Catalana i Literatura a l'Institut Camp Clar de la ciutat, pensant en l'alumnat, va fer una dotzena de versions i edicions dels textos més importants de la literatura catalana medieval i de la novel·la històrica romàntica; va publicar textos sobre literatura adreçats a l'ensenyament i va redactar una tesi doctoral sobre la novel·la històrica vuitcentista.
Va ser d'aquesta manera que va entrar en el món de la creació literària i va publicar posteriorment tretze novel·les.
Va guanyar el Premi de Novel·la Ciutat d'Alzira (1994), el Premi Pin i Soler de Narrativa (1998), el Premi Tarragonès de Creació (2015) i el Premi Enlaira a la Trajectòria (2016).
Va ser finalista del premi Carlemany (1994), del premi Llorenç Villalonga (1996) i del Premi Sant Joan (2010).
El 2019 ha estat l'Any Margarida Xirgu, cinquantenari de la seva mort, i que el govern de la Generalitat ha declarat com a una de les commemoracions oficials per recuperar i divulgar la seva memòria.
Margarida Xirgu i Subirà (Molins de Rei, 18 de juliol de 1888 – Montevideo (Uruguai), 25 d'abril de 1969) va ser una de les personalitats més destacades en el món del teatre del segle XX, en totes les facetes d'actriu, directora i professora.
Després de fer teatre amateur, als 18 anys va començar com a professional al Teatre Romea, on va aconseguir ser una actriu d'èxit, que va augmentar amb les representacions, entre d'altres autors, de Federico García Lorca, amb qui la unia una gran amistat.
La seva fama la va portar a fer gires per Sud-amèrica, on es trobava durant la guerra civil i d'on ja no va tornar del seu exili.
A més de seguir actuant, va fundar l'Escola d'Art Dramàtic a Santiago de Xile, i va dirigir la Comèdia Nacional Uruguaiana i l'Escola Municipal d'Art Dramàtic.
El proper dia 29 de gener l'actriu i escriptora Àngels Bassas, ens proposa una lectura dramatitzada de la correspondència escrita, de la famosa i excepcional actriu catalana.
Degut als seus viatges i al seu exili, el seu epistolari és molt extens i ric en contingut, en sentiments i en dades històriques que ens faran poder seguir un fil argumental.
Un viatge per a donar veu a l'epistolari íntim de la internacionalment coneguda actriu, directora i pedagoga teatral.
La lectura va acompanyada de la música que ofereix Esther Vila amb el seu violoncel, que recolzarà dramàticament la lectura en la part emocional i de referents històrics.
Exposició d'objectes vinculats a Margarida Xirgu cedits per la família Forgas.
"Margarita Xirgu va néixer al 1988, el mateix any que el meu avi patern.
Encara que va néixer a Arenys, es va criar a Barcelona, on va coincidir amb la meva família.
Els meus avis, Josep Forgas i Assumpció Rossell, eren íntims amics de la Margarita Xirgu des de molt joves.
El meu avi, Josep Forgas, compartia amb ella l'afecció pel teatre, quan ambdós actuaven als ateneus republicans barcelonins de primers de segle, i la meva àvia, per la seva part, va ser sempre la seva gran amiga, que li preparava sopes de ceba quan ella actuava a Barcelona, per cuidar-li una afecció pulmonar, que arrossegava des de joveneta.
Quan va néixer el meu pare, Albert Forgas, la Xirgu va acceptar de bon grat fer-li de padrina, i sempre va mantenir una gran amistat i afecte–molts anys en la distancia, és clar– amb la meva família i amb tots nosaltres.
Per aquesta raó he tingut la sort d'heretar tota una sèrie de records de la Margarita Xirgu en forma de cartes, llibres dedicats, fotografies i objectes seus propis que amb molt de gust he cedit a la Biblioteca Pública de Tarragona per a que siguin exposats en raó de la celebració de l'Any Xirgu.
VO en rus, subtitulada en català.
Com si es tractés de l'entrada a una nova era, el 31 de desembre de 1999 Rússia coneixia el seu nou i actual president: Vladímir Putin.
Com va ser el seu ascens al poder?
Com s'ha convertit en un dels polítics més influents i controvertits del panorama mundial?
A través dels testimonis i del material d'arxiu personal rodat pel director, Vitaly Mansky, el documental ens descobreix les veritables causes i conseqüències de l'operació Successor, l'entramat polític que va fer pujar Putin al poder.
Manksy havia estat contractat per seguir i filmar la primera campanya del polític que ben aviat es convertiria en un dels líders més controvertits.
A través d'aquestes antigues gravacions, que actuen com a veritables càpsules del temps, la pel·lícula mostra com l'actual president va ascendir al poder i com ha mantingut la seva posició durant dues dècades.
La càmera de Vitaly Mansky retrata també a tots aquells que van estar suficientment a prop de Putin com per veure des d'un principi els punts que anticipaven la seva actitud autoritària i que, a més, van participar en la construcció d'una imatge pública amistosa.
El director es culpa a ell mateix amb aquesta categoria de testimoni, quan organitza una trobada amb la seva ex professora com una forma d'humanitzar el personatge.
Vitaly Mansky es va graduar al VGIK, l'Institut Gueràssimov de Cinematografia, l'any 1989 i es va convertir en un dels cineastes i productors de documentals russos contemporanis més aclamats.
Com a director ha rodat més de trenta pel·lícules que s'han projectat a festivals de tot el món i han sigut premiades diverses vegades.
També ha produït pel·lícules de directors com Renata Litvinova, Alexander Rastorguyev, Sergey Miroshnichenko, Dmitry Zhelkovsky i Sergei Loznitsa.
El 1996 va començar un projecte que consistia a guardar arxius personals de vídeo amateur que van ser filmats en els temps de l'antiga URSS des dels anys 30 fins als 90 del segle XX.
És el productor del premi nacional Lavrovaya Vetv que s'atorga als millors documentals russos.
Vitaly Mansky es va traslladar a Letònia el 2015.
Gran Premi al Millor Documental, Karlovy Vary IFF – República Txeca, 2018
Premi Cavall de Bronze al Millor Documental Internacional, Stockholm IFF – Suècia, 2018
Premi Harrell – Menció Especial, Camden International Film Festival – Estats Units, 2018
Pel·lícula Inaugural, Antenna Documentary Film Festival – Austràlia, 2018
Letònia, Suïssa, República Txeca (2018).
DIJOUS 27 de febrer a les 18 h a la Secció Local.
"Obrir un àlbum il·lustrat és com desembolicar un regal: no se sap ben bé què hi haurà a dins fins que s'ha obert.
La forma, la mida, les il·lustracions, la textura de les pàgines, el text...
TOT en un àlbum ens xiuxiueja detalls sobre el seu contingut.
El nostre objectiu és crear i donar continuïtat a un club de lectura on el llibre il·lustrat sigui el protagonista.
Un espai de trobada i de conversa per adults amants de la il·lustració on gaudim de la lectura i descobrim autors i il·lustradors imprescindibles.
Un espai on puguem tocar, mirar i deixar-nos atrapar per les imatges"
El club de lectura d'àlbums il·lustrats per a públic adult proposa per aquest mes la lectura de l'obra:
Cançó de bressol per a un huracà i altres contes dormilegues del tarragoní Joan Faldilles i il·lustracions d'Armand i que comptarà el dia de la reunió amb la presència dels autors.
L'editorial tarragonina Piscina, Un Petit Oceà, ens presenta un llibre singular que enriqueix el seu catàleg editorial on tot podria dir-se que està fora de col·lecció.
Joan Rioné –sota el nom de Joan Faldilles– fa tàndem amb l'il·lustrador Armand, presentat un recull de contes breus en format àlbum il·lustrat que giren entorn de la son, i en què, la part plàstica i de maquetació té una importància cabdal.
Aquesta obra fou seleccionada per l'OEPLI (Organización Española para Libro Infantil i Juvenil) a la Llista d'honor millors llibres 2017 i finalista al 14è Premi de Literatura infantil Atrapallibres 2018-2019 en la categoria de 9 anys.
L' Armand (Barcelona, 1978) és un il·lustrador barceloní resident a Tarragona des de fa 10 anys.
L'any 2015 va rebre el premi Serra d'Or juntament amb l'editorial tarragonina Piscina un petit oceà.
Actualment combina els encàrrecs editorials i artístics amb les classes d'il·lustració que imparteix per a petits i grans i mestres amb la idea d'apropar la professió als infants i a les escoles.
Joan Rioné (Tarragona, 1976) s'autodefineix així: "Sóc historiador de l'art i director d'obres de teatre petites-petites, tan petites que caben a la butxaca petita d'uns pantalons.
M'agrada fer llibres per a nens i nenes que llegeixin els grans; de fet, m'agraden tant els llibres, que sempre en duc d'amagats a la sabata, als calçotets o a dins l'orella.
M'agrada nedar a la banyera, volar pel terrat i entrar a l'ascensor tot pensant que és una nau espacial..."
Aquesta reunió s'emmarca dins el cicle les lectures que fan els clubs de lectura d'àlbums il·lustrats per a públic adult de la Biblioteca https://bibliotecatarragona.gencat.cat/ca/actualitat/bpt_clubs_de_lectura/cicle-albums-illustrats/
Si voleu llegir la seva obra podeu recollir-ne un exemplar a la Secció de Tarragona.
Inscripció prèvia a la Biblioteca, per correu electrònic [EMAIL] o bé per telèfon al 977240331